Up-441/01
Natisni
Opravilna št.:
Up-441/01
Datum odločitve:
21. 5. 2002
ECLI:
ECLI:SI:USRS:2002:Up.441.01
Akt:
Ustavna pritožba A. A. zoper sklep Višjega sodišča v Ljubljani št. I Cpg 489/2001 z dne 29. 5. 2001 v zvezi s sklepom Okrožnega sodišča v Ljubljani št. VIII Pg 107/1997 z dne 14. 2. 2001
Izrek:
Ustavna pritožba A. A. zoper sklep Višjega sodišča v Ljubljani št. I Cpg 489/2001 z dne 29. 5. 2001 v zvezi s sklepom Okrožnega sodišča v Ljubljani št. VIII Pg 107/1997 z dne 14. 2. 2001 se zavrže.
Evidenčni stavek:
Najkasneje z vročitvijo izpodbijanega sklepa je začel teči rok za vložitev ustavne pritožbe, saj vložitev pobude državnemu tožilstvu za vložitev zahteve za varstvo zakonitosti na tek tega roka ne vpliva. Ker je ustavna pritožba torej prepozna, jo je treba zavreči.
Geslo:
Rok za vložitev ustavne pritožbe, prepozna ustavna pritožba.

Vložitev zahteve za varstvo zakonitosti.
Pravna podlaga:
Zakon o Ustavnem sodišču (ZUstS), 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
25. 10. 2001
Vrsta odločitve:
sklep
Vrsta rešitve:
zavrženje
Dokument:
US21475
Up-441/01
21. 5. 2002
SKLEP
Ustavno sodišče je v postopku za preizkus ustavne pritožbe A. A., ki jo zastopa B. B., na seji senata dne 21. maja 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Višjega sodišča v Ljubljani št. I Cpg 489/2001 z dne 29. 5. 2001 v zvezi s sklepom Okrožnega sodišča v Ljubljani št. VIII Pg 107/1997 z dne 14. 2. 2001 se zavrže.
Obrazložitev
1. V pravdnem postopku je bilo po umiku tožbe tožeči stranki naloženo, da mora pritožnici povrniti 613 790 SIT pravdnih stroškov. Ker sodišče prve stopnje ni upoštevalo pravilne vrednosti spornega predmeta, je Višje sodišče v Ljubljani pritožbi tožeče stranke z izpodbijanim sklepom ugodilo in odločilo, da mora tožeča stranka pritožnici povrniti pravdne stroške v višini 42 290 SIT, pritožnica tožeči stranki pa v višini 61 612 SIT. Pritožnica zoper sklep Višjega sodišča vlaga ustavno pritožbo, ker naj bi ji bile z njim kršene pravice iz 22., 23. in 25. člena Ustave.
2. V skladu z 52. členom Zakona o Ustavnem sodišču (Uradni list RS št. 15/94 - v nadaljevanju ZUstS) je ustavno pritožbo treba vložiti v roku 60 dni od vročitve izpodbijanega akta. Iz odtisa štampiljke na izpodbijanem sklepu Višjega sodišča, ki je priložen ustavni pritožbi, je razvidno, da je bil pritožnici vročen dne 10. 7. 2001. Z naslednjim dnem je začel teči šestdesetdnevni rok za vložitev ustavne pritožbe. Ustavna pritožba, vložena dne 25. 10. 2001, je torej prepozna in jo je treba zavreči. Kot je Ustavno sodišče že večkrat povedalo, vložitev pobude državnemu tožilstvu za vložitev zahteve za varstvo zakonitosti na tek roka za vložitev ustavne pritožbe ne vpliva.
3. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam- Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnikom Ustavnega sodišča. Ker se v zakonskem roku za sprejem niso izrekli trije sodniki, ustavna pritožba ni bila sprejeta v obravnavo.
Predsednik senata
dr. Lojze Ude